Muudatuste eest tasutakse vastavalt Eesti Väärtpaberikeskuse  hinnakirjale. Registreeritud osaühingud ja aktsiaseltsid saavad vormistada euroga seotud toimingud ühe pakett-teenustasu eest, mille hind algab 600 kroonist (500 EEK menetlustasu + min 100 EEK/kandetasu; kandetasu suurus sõltub omanike arvust). Pakett-teenustasu on märkimisväärselt odavam kui tavahinnakirja alusel eraldi toimingutena käsitletavate korporatiivsete sündmuste menetlustasud, milledeks on valuuta muutmine, nimiväärtuseta aktsia kasutuselevõtt või nimiväärtuse muutmine koos kapitalimuudatusega.